Vicente Ferrer

Vicente Ferrer Moncho (født 9. april 1920 i Barcelona i ​​Spania, død 19. juni 2009 i Anantapur, Andhra Pradesh i India) var en anerkjent spansk filantrop.

I sin ungdom var Ferrer radikal og var medlem av Partido Obrero de Unificación Marxista. Han deltok den spanske borgerkrigen på republikansk side og kjempet i slaget ved Ebro i 1938. Etter Catalonias fall og den republikanske hærens tilbaketrekking, kom han til Frankrike, der han ble internert.

Ferrer ble medlem av den katolske jesuittordenen i 1944.
I 1952 kom han til India. Han forlot i 1970 slutt jesuittene, men fortsatte sitt humanitære arbeid for å hjelpe fattige mennesker.

Ferrer tilbrakte store deler av sitt liv med å hjelpe fattige mennesker gjennom misjonen han stiftet i Sør-India. Han grunnla Rural Development Trust, som drev skoler, helsestasjoner og andre hjelpeprosjekter. Stiftelsen skiftet senere navn til Vicente Ferrer Foundation.
Den gjennomfører humanitære prosjekter i den indiske delstaten Andhra Pradesh, med programmer som hjelper 2,5 millioner fattige mennesker. Flere av disse er av lav kaste eller er kasteløse. 

I 1998 ble Ferrer tildelt utmerkelsen Fyrsten av Asturias' pris for enighet.

Referanser

Eksterne lenker 
 Om Vicente Ferrer, fra Fundación Principe de Asturias

Spanske jesuitter
Filantroper
Personer fra Barcelona